วันนี้ผมจะมาพูดถึงเรื่องรายละเอียดเกี่ยวกับการทำฟัน การรักษาฟัน และวิธีปฏิบัติตัวหลังจากการทำฟันแล้วนะครับ อันแรกนะครับ คือเรื่องการถอนฟัน เวลาเราจะไปถอนฟันเนี่ย เราก็ต้องมีเหตุผลใช่ไหมครับว่าเราจะไปถอนทำไม ส่วนใหญ่ก็จะมาจากเรื่อง ปัญหาฟันผุนะครับ หรือไม่ก็เป็นปัญหาโรคเหงือก หรือไม่ก็ฟันหักซ่อมแซมไม่ได้ หรือไม่ก็ฟันซ้อนนะครับคือขึ้นมาซ้อนกัน และสุดท้ายก็คือคนที่เตรียมจะจัดฟัน ดัดฟันนะครับ ก่อนที่เราจะมาถอนฟันนะครับ เราควรจะกินข้าวกินน้ำให้อิ่มก่อน เพราะว่าถ้าเกิดเราถอนเสร็จเนี่ย เราอาจจะไม่ได้กินข้าวแล้วนะครับ เพราะมันจะเจ็บมาก ในระหว่างการถอนฟัน หมอเขาจะใส่ยาชานะครับ คือเราจะรู้สึกชาไปสองสามชั่วโมง จากนั้นเขาก็จะเริ่มมีการตัดเนื้อ ตัดอะไรต่าง ๆ นะครับ เพื่อที่จะถอนฟันเราออกมา คงไม่เจ็บนะครับเวลาตอนใส่ยาชาเพราะเราจะรู้สึกชา ๆ เฉย ๆ แต่ว่าหลังจากนั้นก็คงจะเจ็บมากนะครับ พอเราถอนฟันเสร็จแล้วเนี่ย เราจะต้องกัดผ้านะครับผม เขาจะมีผ้าให้เรากัด กัดเพื่อห้ามเลือดนะครับเพราะเลือดจะไหลไม่หยุดเลย เราจะต้องกัดไปเรื่อย ๆ นะครับ อาจจะซักครึ่งชั่วโมงหรือไม่ก็หนึ่งชั่วโมงสองชั่วโมง คือกัดไปเรื่อย ๆ จนกว่า เอ่อ..เลือดจะหยุดไหลนะครับ เราจะยังบ้วนปากไม่ได้นะครับจนกว่าเวลาจะผ่านไป สิบสองชั่วโมงถึงจะบ้วนปากได้ เขาจะให้เราบ้วนน้ำเกลือนะครับ คือเอาเกลือหนึ่งช้อนชาผสมกับน้ำอุ่นหนึ่งแก้วนะครับ เราสามารถแปรงฟันได้นะครับ แต่ว่าต้องระวังไม่ให้โดนแผลนะครับ ไม่งั้นจะเจ็บ หมอเขาจะเตรียมยาแก้ปวดไว้ให้เรานะครับ ถ้าเรามีอาการปวด อาการเจ็บเมื่อไหร่ เราก็ทานยาซะนะครับ ในช่วงสองสามวันแรกนะครับ เราอาจจะต้องกินอาหารอ่อน ๆ เย็น ๆ นะครับ เพราะว่าของร้อนอาจจะทำให้แผลเปิดได้ สิ่งที่ต้องห้ามนะครับ คือห้ามสูบบุหรี่แล้วก็ดื่มแอลกอฮอล์นะครับ เราจะรู้สึกดีขึ้นนะครับหลังจากผ่านไปหนึ่งอาทิตย์นะครับ ต่อไปเป็นเรื่องของการอุดฟันนะครับ การอุดฟันคือการที่ฟันเราผุเนี่ย แล้วเราไม่ได้ถอนนะครับ คือเราต้องเอาวัสดุบางอย่างเนี่ย เข้าไปอุดตรงจุดที่มันผุ คือมันเสียแล้วนะครับ ทดแทนเนื้อฟันที่เสียไป หมอฟันจะเป็นคนเลือกวัสดุในการอุดฟันนะครับ หลัก ๆ ก็จะมีพวกเรซิ่นนะครับ หรือไม่ก็พวกคล้าย ๆ โลหะนะครับ ที่เรียกว่า อมัลกัม นะครับ เวลาหมอเขาอุดฟันเนี่ย เขาจะเอาที่กรอฟันนะครับ กรอเนื้อฟันที่เสียออกไปก่อน เพราะว่าถ้าเราไม่กรอออกเนี่ย อาจจะเกิดการติดเชื้อได้ จากนั้นเขาจะเอาวัสดุรองพื้นนะครับ ไปใส่ก่อน เพื่อป้องกันการเสียวฟันนะครับ จากนั้นก็จะเอาพวกเรซิ่นหรือว่าอมัลกัมเนี่ยเข้าไปอุดบริเวณที่ฟันผุ ทดแทนเนื้อฟันที่เสียไปนะครับ หลังจากที่เราอุดฟันแล้วนะครับ เราไม่ควรเคี้ยวอาหารหนักนะครับ เราควรจะกินแต่อาหารอ่อน ๆ นะครับในช่วงแรก ๆ เพื่อรอให้วัสดุที่เอาไปใส่เนี่ยมันเข้ากับเนื้อฟันเราก่อนนะครับเป็นเนื้อเดียวกันก่อน หลังจากนั้นซักสองสามสัปดาห์ก็ค่อยเริ่มต้นทานอาหารตามปกตินะครับ เราควรจะงดของเย็น ของร้อนจัดนะครับ เพราะอาจจะเกิดอาการเสียวฟันได้นะครับ ต่อไปนะครับ เป็นเรื่องการดัดฟันนะครับ การดัดฟัน ก็คือการจัดฟันนั่นแหละครับ เราจะจัดฟันก็ต่อเมื่อเรารู้สึกว่าฟันของเราเนี่ยขึ้นมาไม่ดี เช่น ฟันซ้อน ฟันเก ฟันไม่สวย ฟันเหยินนะครับคือฟันยื่นออกมาข้างหน้า ก่อนที่เราจะดัดฟันนะครับ เราจะต้องศึกษาหาข้อมูลดี ๆ ก่อนนะครับว่า เราจะดัดที่ไหน เพราะว่าการดัดฟันเนี่ยมันเป็นการทำฟันระยะยาวนะครับ เราจะต้องเลือกสถานที่ ที่ดีที่สุดนะครับ เพราะว่าไม่งั้น ระยะยาวอาจจะส่งผลเสียต่อเราได้ ก่อนจะไปดัดฟันนะครับ เราก็ควรจะทานข้าวทานน้ำให้เรียบร้อยนะครับ แล้วก็บ้วนปากให้สะอาดก่อนแล้วก็ไปหาหมอได้เลยนะครับ หมออาจจะต้องมีการถอนฟันนะครับ เพราะว่าฟันบางซี่มันซ้อนกันไม่เป็นระเบียบนะครับ ต้องมีการถอนออกก่อน เพื่อทำให้มีพื้นที่ในการจัดฟันนะครับ หมอจะเอาเหล็กนะครับ ดัดฟันมาใส่ครอบฟันเรานะครับ เพื่อทำการดึงให้ฟันมันเรียงกันเป็นระเบียบนะครับ เราจะต้องใส่เหล็กตัวนั้นน่ะไปเรื่อย ๆ นะครับ นานถึงสองถึงสามปีนะครับ หลังจากที่เราดัดฟันเสร็จแล้วเนี่ย เราอาจจะมีอาการเจ็บปวดทรมาน กินข้าวไม่ได้ไปหลาย ๆ วันเลยนะครับ เพราะว่าเราถอนฟันหลายซี่เหมือนกัน แล้วก็มีเหล็กมายึดฟันเราเอาไว้เงี้ย ทำให้ เอ่อ.. ไม่สามารถ ทำอะไรได้สะดวกนะครับ กินข้าวก็ไม่อร่อย คนที่ใส่เหล็กดัดฟันเนี่ย จะต้องดูแลช่องปากเป็นพิเศษเลยนะครับ เพราะว่าเหล็กเนี่ย มันจะทำให้มีเศษอาหาร คราบอาหารเนี่ยติดได้นะครับ ถ้าเกิดเราไม่ดูแล ไม่แปรงฟัน ไม่บ้วนปากเนี่ย อาจจะทำให้เกิดกลิ่นปากที่เหม็นนะครับ ในร้านสะดวกซื้อเขาจะมีแปรงสีฟันสำหรับคนที่ดัดฟันนะครับ เป็นแปรงชนิดพิเศษ ออกแบบมาเพื่อแปรงฟัน และก็แปรงเหล็กดัดฟันด้วยนะครับ สุดท้ายนะครับ คนที่ดัดฟันเนี่ย เขาจะต้องสวม รีเทนเนอร์ตลอดเวลานะครับ รีเทนเนอร์ก็คือ คล้าย ๆ กับเหล็กนั่นแหละครับ มันจะเอาไว้ทำให้ฟันของเราเนี่ยไม่เคลื่อนไปจากที่เราดัดนะครับ ถ้าเราไม่ใส่รีเทนเนอร์เนี่ย ฟันมันก็จะกลับมาเป็นเหมือนเดิมนะครับ เราจะต้องใส่รีเทนเนอร์ไปเรื่อย ๆ ตลอดชีวิตเลยนะครับ